bavarian-nlp/barwiki-20250901 huggingface dataset:
Hubert von Goisern

Hubert von Goisern (* 17. November 1952 in Bad Goisern, Obaestareich), amtli Hubert Achleitner, is a estareichischer Liadamocha vo internationaler Bedeitung. Sei Mischung von Rockmusi mit traditionella Voiksmusi und Wejdmusi mocht eam zu an wichtigen Vatreter dea neichn Voiksmusi, des hoaßt Oipnrock. Dea Vulgo-Nam „von Goisern“ kimmt vo seim Hoamatort.
Lebm und Musi.
Ois Jugendlicha is da Hubert in de Blosmusikapejn vo Goisern eintretn. Do hod a Trumpetn gspuit. Im Streit mitm Kapejmoasta hod a de Kapejn oba wieda valossn und hod zeascht Klampfm und nacha E-Klampfm gleant. Spoda aa no Klarinettn und andane. De Steirische Quetschn hod a si eascht mit 37e im Sejbststudium beibrocht.
Anno 1972, mit zwanzg Joar, is da Hubert mit seina Freindin af Sidafrika zogn und hod do ois Chemielaborant gorbat. Do hod a si aa gegn de Apartheids-Politik engagiat. Noch drei Joarn is a wieda af Östareich zruck ganga. Do hod a sei kanadische Freindin gheirad und ian Famijnama Sullivan ognumma.
Mit 27 is a Profimusika worn. Z Toronto hod a zwoa Joar lang Klampfm studiat. Wiar a si vo seina Frau trennt ghobt hod, is wieda af d Roas ganga. Ea is a Zeitl af d Philippinen bliebm und hod do s Spuin vo da traditionejn Nosnfletn gleant. Vo do o hod a si imma intensiv mit da traditionejn Voiksmusi von de Lenda bschefigt, de wo ra bsuacht hod, wos sein oagnan Musi-Stui sukzessive beeinflusst hod.
Vo 1986 bis 1994 woara mid di "Original Alpinkatzen", di a söba mitn Wolfgang Staribacher gründet hot, ois "Hubert von Goisern und die Alpinkatzen" untawegs.
2011 is sei Oibum "EntwederUndOder" aussekumman und woa sogoa siem Wochn long zweita in di östareichischn Charts. Bsundas des Liadl Brenna tuat's guat is von di Radiosenda auffe und owe gspüd woan.
Wiakung.
Musikalisch ko ma in Hubert da Neien Voiksmusi bzw. im Oipmrock zuaordna. In mangn Kroasn wead a sogor ois Eafinda vom Oipmrock ogsegn. Sei Musi is a Mischung aus Rockmusi und oipina Voiksmusi. Dees spiaglt si a im Kontrast vo Quetschn und E-Klampfm, wo vo eam bewusst inszeniat wead. Dazua kaman no andane Musigenres wia Reggae, Soul und Jazz.
Sei Musi wead oba a stoark vo internationala Voiksmusi u. a. aus Afrika, Tibet, Brasilien beeinflusst. Deswegn ko ma in Hubert vo Goisern aa da Wejdmusi zuarechna.
Diskografie.
Alpinkatzen feat. Hubert von Goisern
Hubert von Goisern und die Alpinkatzen
Hubert von Goisern
Listn vo neia boarischa Voiksmusi

Do soin Intapretn und Musigruppn eine, de Neie Boarische Voiksmusi (Neue VoIXmusik) spuin oda gspuit hobn sowia Festivals dazua.
"Neie Voiksmusi" is de Kombination vo Elementn vo dera tradionelln Voiksmusi mit andern Genres wia Rock, Jazz, Folk, Rap, Punk und meahr. Oipnrock is nua a Tei vo da neien boarischn Voiksmusi.
Landkroas Aschaffenburg

Da Landkroas Aschaffenburg (amtle: Landkreis Aschaffenburg, af fränkisch: "Landkroas Ascheberg") liegd im assasdn Noadwestn vom bayrischn Regierungsbeziak Untafrankn. Er gheat zua Region Frankn.
Gschicht.
As Gebiet vom heiting Landkroas Aschaffenburg hod voa 1800 zum meahran Tei zum Erzstift Mainz ghead, eascht 1814 bzw. 1816 is' on Bayern kemma.
Landkroas Augschburg

Da Landkroas Augschburg (amtli: Landkreis Augsburg) liegt im bayrischn Schwobm (Bayern). Vawoitungssitz is de Stod Augschburg.
Städt und Gmoana.
Stod
1. Bobingen
2. Gersthofa
3. Kenigsbrunn
4. Neisäß
5. Schwabminga
6. Sodtberng
Markt
1. Biberboch
2. Diahappn
3. Diedorf
4. Dinkelscherm
5. Fischach
6. Meitinga
7. Weldn
8. Zusmarshausn
Gmoa
1. Abatshausa
2. Adlsriad
3. Allmannshofa
4. Aystettn
5. Bonstettn
6. Ehingen
7. Ellgau
8. Emersacker
9. Gablingen
10. Gessertshausn
11. Grom
12. Groaßaitingen
13. Heretsriad
14. Hiltenfingen
15. Horgau
16. Kloaaitingen
17. Klosterlechfeld
18. Kühlenthal
19. Kutzenhausn
20. Langenneufnach
21. Langerringen
22. Langweid am Lech
23. Mickhausn
24. Mittelneufnach
25. Nordendorf
26. Oidnmünsta
27. Scherstettn
28. Untameitingen
29. Ustersboch
30. Walkertshofa
31. Wehringen
32. Westendorf
Diandldrahn

Diandldrahn is a Element vom boarischn Voiksdanz. Besondas vom Schuahplattla und vo seim Voagänga em Landler.
Scho in da urspringlichn Form vum Schuahplattla ois Wearbedanz und Oanzl-Poartanz san Plattln und Drahn mitananda vabundn. In da heitign Foam vom tradionejn Gruppnplattln, draht si des Diandl wia a surrade Spindl um si sejm und um en Buam. Dobei spuit da Rock a wichtige Roin. Ea muaß beim Drahn fost woogrecht in da Luft liegn. Mit afrechta Keapahoidung bewegt si des Diandl auf dena Zechn flott und gleichmasse zum Takt vo dera Musi im Kroas. De ganze Procht vum Diandlgwand kimmt so zum Voaschein: Schwoaze Diandlschuach, Woistrimpf und Spitznhosn, Untarock, Gschnia, Schuitatuach, Diandlhuad und dea Rock mit Schiazn. Dea Bua plattelt dawei. Nach 16 Taktn „fangt“ da Bua sei Diandl, um wieda an Woiza mit ia z'danzn.
Landkroas Bareid

Da Landkroas Bareid (amtli: Landkreis Bayreuth) liegt im boarischn Regierungsbeziak Obafrankn. Er gheat zua Region Frankn. In dera Gengand werd net boarisch, sondern fränkisch gredt.
Politik.
Kroasdog.
Da Kroasdog hod 60 Mitglieda
Landkroas Cham

Da Landkroas Cham (amtli: Landkreis Cham) liegd im bayrischn Regiarungsbeziak Obapfoiz. De wichdigsdn Städt han vor aim: Cham, Bad Ketzen und Roding. Cham is de Kroasstod.
Eadkund.
Geografisch gheads Kroasgebiet fost voiständi zu de Großlandschaftn vom Obapfäiza und vom Boarischn Woid o, de wo do duach de Cham-Furtha Senkn voeinanda trennd san. Da Fluss Regen duachziagd an Kroas vo Sidostn af Westn.
Politik.
Kroasdog.
Da Kroasdog vom Landkroas Cham bstehd aus 60 Midglieda sowia'm Landrod. De Kommunoiwoih om 16. Meaz 2014 hod foingde Stimm- bzw. Sitzvateilung bei ana Woihbeteiligung vo 65,64 Prozent eagem (Zoihn im Vagleich zua Kommunoiwoih vo 2008):
Link zum amtlichn Endeagebnis
CSU, GLLW, HBL und Grenzfahne buidn a Frakzionsgmmoaschoft und vafuing domid iwa de obsolute Meahheit im Kroasrod.
Landkroas Coburg

Da Landkroas Coburg (amtli: Landkreis Coburg) liegt im bayrischn Regierungsbeziak Obafrankn. Er ghert zua Region Frankn. In dera Gengad werd net boarisch, sondern fränkisch gredt.
Gschicht.
Des Gebiet hot zum Herzogdum Sachsen-Coburg-Gotha ghert. Nach a Voiksabstimmung 1919 is da Freistaat Coburg (grob gsagt heit de Stadt und da Landkreis Coburg) zum 1. Juli 1920 mit am Freistaat Bayern vaeinigt worn.
Landkroas Dachau

Da Landkroas Dachau (amtli: Landkreis Dachau) liagt im bayrischn Regiarungsbeziak Obabayern noadwestli vo Minga. In dera Gengand werd boarisch gredd, in de westlichn Gmoana kimmts augschbuagarische duach.
Eadkund.
D´Nadua.
D´Ompa fliast vo Oiching kemmad duach de Gmoan Beagkicha, Dachau, Hebertshausen un Hoamhausn. Sie is d´Grenz zwischn dem oidn Sumpfland, s´Dachauer Moos im Sian un dem Hiaglland driabahoib. Oanzig Karlsfejd is ganz im Moos.
D´Glonn kimmt vo Westn un duachschneid den Landkroas in da Middn.
Da grässte Sä is da Karlsfejda Sää zwischn Dachau und Karlsfeld.
Da Landkroas hod oan fo de wenigstn Baam und Woidbständ in gonz Baian.
Nochban.
Im Sian ogfona gränzt da Landkroas an den Stodt Minga, an den Mingara Landkroas ganz im Ostn. Es foigt im Noadostn da Freisinga Landkroas im Noan kimmt dea fo Pfahofa. Im Westn kimmt Ocha des scho zum Regiarungsbeziak Pfahofa geheat. Zum End mocht im Siadwestn da Landkroas Fiastnfeid-Brugg an Abschluss.
Root-Konto

As Root-Konto is dea Nutza, wo olle Rechte auf am Betriebssystem hod.
Unix.
Auf Unix-ähnliche System hod jeda Nutza a bestimmde Zoi, de sogenannte UID (User ID). As easchte Nutzakonto aufm System hod de UID 0 und grundsätzlich olle Rechte. Do dea Nutza füad Installation vom System benätigd wead und olle Dateien und Vazeichnisse vo eam heavoa gengan, komma da vo "Wurzl" (root) redn. Des Konto ko ma natüalich a zua Konfiguration benutzn.
Da Root hod ois oanziga systemweide Rechte, woa bsundas bei da Dateivawoitung und de Systemressourcen wichtig is. Ea ko a noch beliabn olle Prozesse vaändan und beenden. Wan da Kernel dynamisch lodboare Module untastützt, ko da Root indirekt mim Kernelspace agieren.
In da Eingabeauffoadarung sigt ma an Untaschied zwischen Root und andane Nutza duach a obschliaßende Rautn (#) statt am Dollarzeichn ($). In da Fochsproch hoasd des dann Rootprompt.
Windows und MS/DOS.
MS/DOS und Windows woan bis zua NT-Serie nu Single-User-Systeme, eascht danoch hods separate Nutza gem. Da Superuser hoasd do aba normal "Administrator". Dea hod aba weniga Rechte ois Root und Unix, wei aboa Sochan am "Local System" voabhoidn san.
Rhein

Da Rhein is a Fluss, dea in Middl- und Westeiropa liggd. Er is da gräßte Zuafluss vo da Noadsee und duachfliaßt Holland, Deitschland und de Schweiz, sou wia Täule vo Östareich und Fraunkreich.
Da Rhein is oana vau de Wossastrossn vo da Wöid mit da gräßtn Vakeasfrequenz. Da Rhein is in uma 1239 km loung und hot an seim Döita a duachschnittliche Duachflussmeing vo 2.330 m³/s. Sei Gwäjssakaennzoi is 2.
Da Naum kummt woarscheinlich vau ana indogermanischn Wuatwuazl, "hreih" fia fliaßn. Davau kummt aa des boarische Zeitwuat "rina", es oidgriachische: "ῥέω" (fliaßen), es oidindische: "ritih" (Strom) und "rinah" (fliaßend), es lateinische' "rivus" (Fluss) – und do draus daun spanisch: "rio" und englisch: "river".
Ba de Köitn hod da Rhein Rhenos ghoaßn, ba de Rema "Rhenus". Im Oitadum is da Fluss gean "Rhenus Pater" („Voda Rhein“) gnennt wuan. Franzesisch hoaßt man: "Rhin", italienisch: "Reno", hollendisch: "Rijn", englisch Rhine, alemannisch Rhy und spanisch Rin.
Peking

Peking ist eine riesige Stadt und die Hauptstadt von China
Da Nom vo da Stod.
"Peking", wias im Boarischn hoasst, kimmt wohrscheinli aus am Chinesischn Dialekt, auf Hochchinesisch hoassts Beijing.
"Beijing" bedeidt "Neadliche Hauptstod". So wia "Nanjing" "Sidliche Hauptstod" und "Dongjing" (Tokio, Japan) "Estliche Hauptstod" hoasst.
Gschicht.
Urgschicht.
Im Gebiet vom heitign Peking hom scho vor 500.000 bis 230.000 Vatreta vom "Homo erectus" glebt. De san aa heit ois "Peking-Menschn" bekannt, wei in de 1920a und 1930a Joar´´ar Ibarestln vo dena gfundn worn san.
Im Joar 1987 is de Fundstätt vo da UNESCO in de Listn vom Wejdkuiturerbe aufgnomma worn.
Bäitsching

Bäitsching, aumtlich: Pöttsching (ungarisch: "Pecsenyéd", krowodisch: "Pečva"), is a Moarktgmoa im Buagnlaund untn. Se gheat zan Beziak Mattaschbuag und hod 2877 Eihwohna (2016).
De zan hl. Nikolaus gweihde Kiachn staumt ausm Joah 1641. 1683 is zasteat, owa 1722-1728]wieda aufbaut wuan. Se hod a fünfjochigs Längsschiff; davua steht da Glocknturm. De öfstimmige Uagl is 1792 vom Johann Gottfried Malleck baut wuan. Glei nemad da Kiachn is da Meiahof ausm 17 Jh. Es Atelierhaus Karl Prantl hod da östareichische Architekt Ernst Hiesmayr 1990 baut.
Deitschland Tour

De Deitschland Tour is a alle Joar austragns Mehretappenrenna fia Radlsportler. Es is de am hechstn eigstufte Rundfahrt in Deitschland. Si werd in da Regl im August austrang und is neiadings aa Teil vo da neien Internationalen Deitschen Moastaschaft (TUI-Cup).
Gschicht.
De Tabelln zoagt de verschiedna Namen vo dera Rundfahrt vo 1911 bis heit. In net aufgführte Joar is de Rundfahrt net austrang worn.
Johann Andreas Schmeller

Da Johann Andreas Schmeller (* 6. August 1785 in Dirschnrad; † 27. Juli 1852 in Minga) war a boarischa Sprochforscha aus da Obapfoiz.
Lebm und Werk.
Da Schmeller is in ärmlichn Vahejtnissn aufgwachsn. Sei Voda wor a Korbmacha. Da Johann wor sei fimfts Kind. Wiar a no ganz kloa wor, is sei Familie auf Obabayern umzogn. Z Rinnberg, Gmoa Rohrbach an da Uim, homs a Wohnung kriagt. Do hod da Schmeller sei weidare Kindheit und Jugend vabrocht.
Da Schmeller hod si scho in jungen Joarn mit da boarischn Sproch bschäftigt. Er hot in de Joar 1827 bis 1836 sei Hauptwerk, as vierbändige „Bayerische Wörterbuch“, a boarisch Weatabiache aussa bracht. Spada war er an da Boarischn Staatsbibliothek. Er hot de Gschicht vom Boarischn seit am Mittloita vafoigt und a historische Sprachdokumente wia des Weltuntagangsgedicht Muspilli und de 1803 gfundne Carmina Burana publiziert. Er guit ois Begründa vo da Dialektforschung in Deitschland. 1852 is er in Minga an da Cholera gstorm.
Sprochn.
Da Johann Andreas Schmeller hod si mit de foigandn Sprochn beheascht bzw. befosst: Oidenglisch, Oidfriesisch, Oidgriachisch, Oidhochdeitsch, Oidkirchenslawisch, Oidnordisch, Arabisch, Boarisch, Dänisch, Englisch, Franzesisch, Gotisch, Hebräisch, Italienisch, Latein, Neigriachisch, Holländisch, Persisch, Poinisch, Portugiesisch, Russisch, Sanskrit, Schwedisch, Spanisch, Tschechisch, Ungarisch und Chinesisch.
Schmellers Bayerisches Wörterbuch

Des Bayerische Wörterbuch vom Johann Andreas Schmeller is in de Joar 1827 bis 1836 entstandn. Schmeller guit ois Begründa vo da Dialektforschung in Deitschland. Konzipiert war sei Werk ois Mundartwörtabuach vom ganzn damalign Kinereich Bayern, aba es enthoit nur a baar wenige fränkische Nachweis und fast gor koane schwäbischn, so daß des Boarische dominiert. Es is a heit no a Standardwerk fia de Leit, de si mit da boarischn Sprach beschäftign.
Bangladesch

Bangladesch (Bengalisch: বাংলাদেশ, "[ˈbaŋlaˌdeʃ]") is a Stoot in Sidasien. Er grenzt im Sidn o an Golf vo Bengalen, im Siidostn an Burma und werd sunst vo Indien umschlossn. An greßtn Tei vo Bangladesch mocht da Deltabereich vo Brahmaputra, Ganges und Meghna aus. Bangladesch hoaßt in da Landessproch „Land vo de Bengalen“.
Gschicht.
Bangladesch nimmt an estlichn Tei vo da historischn Region Bengaln ei, de 1947 afgrund vo da moslemischn Bevejkarungsmehrheit vo Britisch-Indien obgspoitn und untam Nam „Ostpakistan“ zu am Bestandtei vo Pakistan worn is. 1971 is Ostpakistan im Bangladesch-Kriag untam Nam Bangladesch unobhängi worn. Noch da Unobhängigkeit is Bangladesch a parlamentarische Demokratie mit Mujibur Rahman vo da Awami-Liga ois Premierminista worn, der noch mehra Hungersnöte a Oa-Partein-Regime eigfiat hod. Er is am 15. August 1975 bei am Militärputsch umbrocht worn. Sei Nochfoiga Ziaur Rahman ais 1981 vo Militärs umbrocht worn. Dem sei Witwe Khaleda Zia wor vo 1991 bis 1996 und vo 2001 aa Regiarungschefin. Vo 1996 bis 2001 wor Hasina Wajed, a Dochta vom Mujibur Rahman Regiarungschefin. Aktueje Regiarungschefin is se jetzt wieda.
Städt.
De greßtn Städt san (noch da Voikszejung vo 2011):
Religion.
Da Groaßtei vo da Bevökarung, rund 90 Prozent, bekennt si zum Islam, gfoigt vom Hinduismus mit in ebba nein Prozent und am Buddhismus mit weniga ois oam Prozent.
Infrastruktua.
De Infrastruktua vo Bangladesch is in am schlechtn Zuastand, weis vui Ibaschwemmunga während da Monsunzeit gibt. As Straßnnetz hod a Läng vo 222.990 Kilometa, davo san 15,7 Prozent (35.038 Kilometa) befestigt. As Schienennetz umfosst 2706 Kilometa (Stand: 1995). Es gibt drei internationale Flughäfn (Dhaka, Chittagong und Sylhet) und zwoa Seehäfn (Chittagong, Mongla).
Friedensnobelpreis

Da Friednsnobelpreis (dt.: Friedensnobelpreis) is a Auszeichnung fia bsundane Vadienste im Friednsdienst.
Ea is van schwedischn Eafinda und Industriejn Alfred Nobel gstifdd worn. De Auszeichnung wead seit 1901 jeds Joar om Doudsdog van Alfred Nobel, om 10. Dezemba, z Oslo valiehn. Easchta Preisdrega woa da Henry Dunant, da Grinda van Roudn Kreiz.
Da Preis is mid 10 Milliona schwedischn Krona datiad.
Rainermarsch

Da Rainermarsch is a Regimentsmarsch, dea wous an Easchtn Wöidkriag komponieat woon is, vom Hans Schmied. Ea guit ois de zwoate Londeshymne va Soizbuag. Doscht weascht a ba schiaga jedn Voiksfest und Vaonstoidung gspuit, und es is a so, dass an Text de meran Soizbuaga kennand.
File Transfer Protocol

File Transfer Protocol, kuaz FTP, is a Protokoll mit dem ma Datein über a Netzwerk oda s Internet hin- und her schickn kaun, wichtig is hoit dass des nur mitm TCP/IP-Protokoll geht.
FTP is 1985 des easchte moi im RFC 959 erklärt wordn und im OSI-Modell passts am bestn ind' 7er-Schicht eini. Vawendn kaun mas entweder um von am Server Datei'n aufn eigenen Computer owaz'lodn oda umgekehrt vom eigenen Computer aufn Server auffi. Wos beim Erfinden ned so docht gwesn is oba trotzdem zufällig geht is, dass ma von am ditten Computer aus Datei'n zwischn zwa Server kopiern kaun. Des bringt vor oim wos waun de Server a schnös Internet haum und da dritte Computer a laungsaums.
A normale FTP-Sitzung hot imma mehrane Verbindungen: A Kontrollverbindung und a oda mehrane Datenverbindungen. Üba de Kontrollverbindung wern vom Client Befehle zum Server gschickt und der schickt daun an Statuscode zruck, der aus drei Zeichn besteht und vo dem ma aussalesn kaun ob da Befö' guad gaunga is. De eigentlichen Daten wern über de Datenverbindung gschickt, die entweder im ASCII-Modus oda im Binärmodus sei kau.
Friha haums FTP a gnumma um si de E-Mails, de olle in ana Datei drin gstaundn sand, vom Mailserva owaz'hoin, owa des is heitzutogs nimma notwendig weils jo de gauzn aundan Mailprotokolle wia POP und IMAP gibt.
Aktives vs. Passives FTP.
Ma kau a nu untascheidn zwischen aktivem und passivem FTP. Beim aktiven baut da Client a Kontrollverbindung zum Server auf und waun er daun a Datei hom wü vabind' si da Server zum Client zruck und schickt erm de Datei. Dafüa muas der Client oba a öffentliche IP-Adress hom oda es muas a Portweiterleitung aufm Router eigstöt wern und er derf a ka Firewall hom, die de Verbindung owehrt.
Beim passiven FTP vabind si daun fürn Dateitransfer a da Client nuamoi zum Server für de Datenverbindung.
Wia om scho steht kaun ma si daun hoit vo seim eigenen Rechner aus zu zwa Server vabindn und den an indn aktiven und den aundan indn passiven Modus schoitn und daun a Datei vom an zum aundan ummikopiern ohne dass ma si de zeascht owalodn muas.
Programme.
Es gibt gaunz vü Clients fürs FTP-Protokoll, vo denen de meisten a ois kinan, weils Protokoll eh ned so umfaungreich is. De meisten Webbrowser haum a scho an FTP-Client eibaut, wobei ma do owa bei de meisten nur owalodn kaun und ned auffi.
Antike

De Antike woa de Zeid zwischn uma 800 v. Kr. und 600 n. Kr. im Middlmeearaum.
Im engan Sinn is domid as archaiische und klassische Griachaland, da Hellenismus unds Remische Reich gmoand. Bsundas es Remische Reich hod in gsomdn Middlmeearaum vaoand.
Im weidan Sinn ghead aa de Gschicht vo de Houchkuituan im oidn Orient dozua: es oide Egyptn, Mesopotamien, Assyrien, Persien und Kloaasien. Do sezd de Antike scho mid'n Ofong vo da Schriftlichkeit eih, um ebba 35. Joarhundad v. Kr..
Oslo

Oslo (Norwega song: ) is de Haptstod vo Norwegn und hot uma 660 tausad Eihwohna (2016). De Stod liegt am Wossa, em Oslofjord. Insgsomt lem uma 1,9 Milliona Leit in und um Oslo. De Stod buidt a oagne Provinz und is Vawoitungssitz vo da benochboartn Provinz Akershus.
Oslo soi im Joar 1048 vo Kine Harald III. grindt worn sei. Friacha hods amoi "Christiania" (1624 bis 1877) und "Kristiania" (1877 bis 1924) ghoaßn.
Josephus Nicolaus Laurenti

Da Josephus Nicolaus Laurenti (*4.Dezemba 1735 in Wean, duatn aa † 17. Fewa 1805), aa ois Joseph Nicolaus Laurent bekaunnt (sei uaspringlicha Naum woa hechstwoahscheinli "Joseph Nicolaus Lorenz") woar a estareichischa Oazt, Naturafoascha, Herpetolog und Zoolog.
Noch seina Matura 1754 hod ar a poa Joah ois Föödoazt ohne a hechare medizinische Ausbüüdung ghacklt, bevuar a 1786 sein Dokta in da Medizin gmocht hod. Da Laurenti güüt ois da Autor vom wissnschoftlichn Weak "Specimen Medicum, Exhibens Synopsin Reptilium Emendatam cum Experimentis circa Venena". Bsundast de easchtn 110 Seitn vo dem Biachl san recht wichtig fia de Herpetologie, weul a duatn ois easchta de Glass vo de Reptilien beschriebm hod. Außadem san duatn 30 Goddungan vo Amphibien und Reptilien (mid da Ausnahm vo de Schüüdkroodn) beschriebm wuan; es san do etliche vo de aa no heidzdoog bekaunntastn Goddungsnauman wia z. B. "Bufo", "Hyla", "Iguana" oda "Natrix" dabei. In Linné sei Systema naturae hod nua 10 Goddungan ghobt. Es san aa recht vüü vo de Eiropäischn Amphibien und Reptilien duatn is easchte Moi beschriebm wuan. Im zwoatn Deu vo sein 214 Seitn stoakn Weakl gehts um des, wia giftig estareichische Amphibien und Reptilien san, olladings san kane neichn Eakenntnisse iwa des drinnat, wia de jeweulichn Gifte wiakn.
In da Vagaunganheid is des efta bezweifet wuan, dass a des Weakl wiakli sööwa gschriebm hod. Es is da Vadocht aufkumma, dass da ungarische Wissnschofta "Jakab Jószef Winterl" de gaunze Hockn gmocht hod, owa des is nia wiakli bewiesn wuan.
Landkroas Dinglfing-Landau

Da Landkroas Dinglfing-Landau (amtli: Landkreis Dingolfing-Landau) is oana von de kloanstn in Niedabayern, owa aa oana vo de reichstn.
Er is seinazeit entstandn ausm Zammaschluss von de oidn Landkroas Dinglfing und Landau und häd zeascht "Untere Isar" hoaßn soin. Wei ma do aber festgstejt hod, dass nacha as Autokennzoachn a bissl dumm ausschaun daad, hod ma dann do an andan Nama gsuacht. Kroasvawoitungssitz is de Schdod Dinglfing, de mid iwa 18.000 Eihwohna aa de gresste is.
Landkroaschef is derzeit da Trapp Heini (Trapp Heinrich) vo da SPD, oiso quasi a Exot im schwoarzn Niedabayern.
Gmoana im Landkroas Dingolfing-Landau.
Oidlandkroas Dinglfing.
- Schdod Dinglfing
- Mark Frontnhausn
- Gepfading (Gottfrieding)
- Loiching
- Mamming
- Marklkofa
- Mengkofa
- Moosdenning
- Niedaviaboch
- Mark Reischboch
Oidlandkroas Landau.
- Schdod Landau
- Mark Eichadoaf
- Mark Buisting (Pilsting)
- Mark Simboch
- Mark Wojjaschdoaf (Wallersdorf)
Loiching

Loiching is a Gmoa im Landkroas Dinglfing-Landau in Niedabayern.
Geografie.
In da Gmoa Loiching gibts de Gemarkunga Loiching und Weigndoaf. Weigndoaf war bis 1971 a sejbstendige Gmoa und is im Zug von da Gmoagebietsrefoam mid Loiching zammaglegt woan. Seitdem kean zur Gmoa 45 Ortschaftn, Weila und Oaädn.
S'Gmoagebiet glangt vom Isartal im Nordn, mit Kronwiedn, in Richtung Südn, verdoid se auf zwoa Deja üwa vor allem duach Land- und Foastwiadschafd prägts Huglland üwa den Ort Wendlskiacha fast bis zum neadlichn Huglbugl vom Vuisdoi. Da Scheiweboch fliaßt duach an groaßn Doi vom Gmoagebiet von seina Quejn bei dem Weila Bischlsdoaf im Südn in Richtung Nordn bis er direkt bei da Isarbruck in Loiching in de Isar einefliaßt. Da Boch hod a Leng vo 6,7 km.
Gschicht.
Loiching is zum easchdn Moi am 25. August 885 urkundlich erwähnt woan. Da Kaiser Karl III., da Dicke, hod da Kapejn in Äding a Neintl von de Einkünft von 21 Ortschaftn, de zum Königsguad gheat ham, gschenkt, drunta aa "Liuchingan", aiso Loiching. Weil de oisamd so vaschdraad gleng san, konn ma draus schliaßn, dass eana Gress ned ganz unerheblich gwen is. Vermutlich sans aus am agilolfingischn Herzogsguad hervorganga.
A ewige Zeit lang war des heidige Gmoagebiet unter da Fuchtl von de Grafn von Frontnhausn und is, nochdem da Letzte 1226 obkratzt is, an de Bischöf und s'Domkapitl von Rengschburg gfoin. De wejdliche Herrschaft is 1386 ans Herzogdum Baiern kemma. Loiching und Weigndoaf warn im herzoglichn und kurfiaschtlichn Baiern Obmannschaftn vom Landgricht Deischboch. Bei da Verwaltungsreform im Kinireich Bayern san mid'm Gmoaedikt vo 1818 de beidn Gmoana Loiching und Weigndoaf entschtandn. 1971 ham sa se freiwuille zu oana Einheitsgmoa zagmgschlossn.
Bolidik.
Buagamoasda is da Schuasda Gündda von da CSU. Er hod 2008 an Schachtner Reiner obglöst, der vadeantermaßn des Amt noch üwa 33 Joar obgebm hod.
Kuitua und ebbs zum Oschaun.
De katholische Pfarrkiacha Bäda und Baul is' gwiß wert zum Oschaun.
Hauptort.
Im Joar 2004 hod Loiching beim Bundeswettbewerb "Unser Dorf soll schöner werden" a Goidmedallie gwunga und deaf se somit ganz offiziell "schönstes Dorf Deutschlands" nenna.
Loiching is ned bsundas groaß, es hod nur so ummara 650 Einwohna. Do kennt jeda no jedn.
Ungefea 30 Ortsvereine sorgn füa den nötign Zammahoit. Do kean secha wia d'Feiawea, d'Landjugnd, da Schbortverein, da Obst- und Gartenbauverein, da Begräbnisverein, de KAB, da Fraunbund und no vui mehra dazua.